બાલાકોટમાં ભારતીય વાયુસેનાના હુમલામાં કેટલા મર્યા, કેટલું નુકસાન?\nભારતે બાલાકોટમાં ચરમપંથી સંગઠન જૈશ-એ-મોહમ્મદની તાલીમ શિબિરને નિશાન બનાવવાનો અને ત્યાં હાજર બધા ચરમપંથીઓ માર્યા ગયા હોવાનો દાવો કર્યો હતો.

બીજી તરફ પાકિસ્તાને કહ્યું કે ત્યાં કોઈ પ્રશિક્ષણ શિબિર છે જ નહીં. 

ભારતે ખુલ્લી જગ્યામાં બૉમ્બ ફેંક્યા હતા અને પાકિસ્તાની વાયુસેનાની જવાબી કાર્યવાહી બાદ ભારતના લડાકુ વિમાન ભાગી ગયા હતા.

બંને દેશ આ પ્રકારના દાવા કરી રહ્યા છે ત્યારે મીડિયા પણ પોતપોતાની રીતે વાતો કરે છે. કેટલીક મીડિયા ચેનલ્સે તો 300 ચરમપંથીઓ માર્યા ગયા હોવાનો દાવો કર્યો હતો.

એવા પણ સમાચાર આવ્યા હતા કે બાલાકોટમાં ચરમપંથીઓ માટે છ એકરમાં શિબિર તૈયાર કરાઈ હતી, જેમાં કેટલીય સુવિધાઓ ઉપલબ્ધ હતી અને ચરમપંથીઓને ત્યાં બધા પ્રકારનું પ્રશિક્ષણ મળતું હતું. જોકે, નિષ્પક્ષ રીતે આ દાવાઓની કોઈ પુષ્ટિ થઈ શકી નથી.

પોતાના દાવાની પુષ્ટિ માટે પાકિસ્તાને આંતરરાષ્ટ્રીય મીડિયાને હુમલાની જગ્યા જાબામાં આવવા આમંત્રણ આપ્યું હતું. જાબા બાલાકોટમાં આવેલું છે. 

પાકિસ્તાની સેનાની સુરક્ષામાં મીડિયાને જાબા લઈ જવામાં આવ્યું હતું. ત્યાંની સ્થિતિ પર તૈયાર કરાયેલા ન્યૂઝ રિપોર્ટનો સાર અહીં વાંચોઃ

બીબીસીનો ગ્રાઉન્ડ રિપોર્ટ

ભારતીય હુમલા બાદ બીબીબી સંવાદદાતા સહર બલોચ પણ ત્યાં પહોંચી હતી. તેઓએ હુમલામાં ઘાયલ એક સ્થાનિક શખ્સ નૂરાન શાહ સાથે વાત કરી. તેનું ઘર ઘટનાસ્થળ પાસે જ છે.

નૂરાન શાહે જણાવ્યું, "એ રાતે હું ઊંઘતો હતો. તીવ્ર અવાજથી હું જાગી ગયો. જ્યારે હું ઊઠ્યો તો પ્રચંડ ધડાકો થયો."

"જ્યારે આ ધડાકો થયો તો મેં બહાર નીકળવાનો પ્રયાસ કર્યો. મને લાગ્યું કે આ કોઈ ખતરનાક કામ લાગે છે, જ્યારે હું દરવાજા પાસે આવ્યો તો ત્રીજો ધડાકો થયો."

"આ જગ્યા 15 મિટર કે તેનાથી પણ વધુ નજીક હતી."

"બીજો ધડાકો થતાં જ દરવાજો તૂટી ગયો. ત્યારે હું, મારી દીકરી અને પત્ની ત્યાં જ બેસી ગયાં. મને એમ કે હવે મરવાનું જ છે. ત્યારબાદ ચોથો ધડાકો થયો, જે ઓછી તીવ્રતાવાળો હતો, અમે ત્યાં જ બેસી રહ્યા. થોડી વાર પછી અમે ઊઠ્યાં." 

"બહાર નીકળીને જોયું તો મકાનની દીવાલો, છાપરાંઓ પર તિરાડો પડી ગઈ હતી. બસ, અલ્લાહે અમને બચાવી લીધાં. મને માથામાં થોડું વાગ્યું છે. પગ અને કમરમાં પણ થોડી ઈજા થઈ છે."

"પાકિસ્તાની સેના આવતાં અવરજવર શું અસર થઈ એ બાબતે પ્રાંતના એક વિદ્યાર્થીએ જણાવ્યું:

"સવારથી લોકો માટે એ વિસ્તારમાં પ્રતિબંધ લાદી દેવાયો હતો.  (પાકિસ્તાની) સેના તરફથી અટકાવવામાં આવ્યા છે."

આ સિવાય ખૈબર...\n\ntl;dr:
બાલાકોટમાં ભારતીય વાયુસેનાની કાર્યવાહી બાદ ભારત અને પાકિસ્તાન બંનેએ પોતપોતાના દાવાઓ રજૂ કર્યા હતા.